**Каюм Хабібрахманавіч Ахметшын** (1909, вёска Каракусюк Орскага павета, Арэнбургская губерня — 1943, Рэчыца) — савецкі вайсковец, удзельнік Вялікай Айчыннай вайны, Герой Савецкага Саюза, памочнік камандзіра шабельнага ўзвода 58-га гвардзейскага кавалерыйскага палка 16-й гвардзейскай кавалерыйскай дывізіі, сфарміраванай у снежні 1941 г. ва Уфе, як 112-я Башкірская кавалерыйская дывізія, 7-га кавалерыйскага корпуса 61-й арміі Цэнтральнага фронту, гвардыі старшына.

Біяграфія
---------

Нарадзіўся 24 чэрвеня (7 ліпеня) 1909 года ў вёсцы Каракусюк Орскага павета Арэнбургскай губерні. Башкір. Адукацыя пачатковая. Да 1929 года займаўся земляробствам у гаспадарцы бацькі. З мая 1929 года па красавік 1932 года працаваў сакратаром Аляксееўскага сельсавета Зіанчурынскага раёна. У 1932-34 гадах служыў у Чырвонай Арміі. У 1934—1941 гадах працаваў інспектарам пажарнай аховы Зіанчурынскага, Хайбулінскага раённых аддзелаў НКУС Башкірскай АССР. Член ВКП(б) з 1939 года.

Баявы шлях
----------

У Чырвоную Армію зноў прызваны ў снежні 1941 года Хайбулінскім райваенкаматам Башкірскай АССР.

Гвардыі старшына К. X. Ахметшын асабліва вызначыўся пры фарсіраванні ракі Днепр 27 верасня 1943 года. Адно з аддзяленняў ўзвода трапіла пад абстрэл артылерыі праціўніка. Асколак снарада прабіў лодку. К. Х. Ахметшын, які знаходзіўшыся недалёка ад пашкоджанай лодкі на плыце, на хаду перабраўся ў яе, заткнуў прабоіну і паспяхова пераправіў лодку на правы бераг.

На заходнім беразе Дняпра са сваім узводам ён трапіў у акружэнне. Падчас бою з гітлераўцамі скончыліся боепрыпасы. К. X. Ахметшын, знішчыўшы станковы кулямёт праціўніка, падняў узвод у атаку. У рукапашным баі ўзвод знішчыў дваццаць пяць салдат непрыяцеля, прарваў кальцо акружэння і выйшаў да свайго эскадрону.

Ахметшин К. Х. загінуў смерцю храбрых у баі 10 лістапада 1943 года ў раёне горада Рэчыца.

Пахаваны ў вёсцы Уборак Лоеўскага раёна Гомельскай вобласці Беларусі.

Званне Героя Савецкага Саюза Каюму Хабібрахманавічу Ахметшыну пасмяротна прысвоена 15 студзеня 1944 года.

Узнагароды
----------

* Медаль «Залатая Зорка» Героя Савецкага Саюза (15.01.1944)
* Ордэн Леніна

Памяць
------

* Імя Героя К. X. Ахметшына прысвоена:

Вуліца ў вёсцы Ідэльбакава Зіанчурынскага раёна.
Абішаўскайй сярэдняй школе ў Хайбулінскім раёне;
вуліцах у раённым цэнтры — вёсцы Ак’яр, у вёсцы Ісянгулава Зіанчурынскага раёна, а таксама ў вёсцы Падольск Хайбулінскага раёна
* У цэнтры вёскі Ісянгулава усталяваны манумент.
* Імя К. Х. Ахметшина высечана залатымі літарамі на мемарыяльных дошках разам з імёнамі ўсіх 78-і Герояў Савецкага Саюза 112-й Башкірскім (16-й гвардзейскай Чарнігаўскай) кавалерыйскай дывізіі, устаноўленых у Нацыянальным музеі Рэспублікі Башкартастан (горад Уфа, вуліца Савецкая, 14) і ў Музеі 112-й (16-й гвардзейскай) Башкірскім кавалерыйскай дывізіі.

Зноскі
------

1. 1 2  Цяпер у Хайбулінскім раёне Башкартастана
2. 1 2  Наградные документы у электронным банку дакументаў «Подзвіг Народа»
3. ↑  Указ Президиума Верховного Совета СССР «О присвоении звания Героя Советского Союза генералам, офицерскому, сержантскому и рядовому составу Красной Армии» от 15 января 1944 года // Ведомости Верховного Совета Союза Советских Социалистических Республик : газета. — 1944. — 23 января (№ 4 (264)). — С. 1.
4. ↑  Сайт Абишевской средней школы: История школы Архівавана 13 студзеня 2014.

Спасылкі
--------

Каюм Хабібрахманавіч Ахметшын на сайце «Героі краіны»

* Рэспубліканскі музей Баявой Славы: Ахметшин Каюм Хабибрахманович Архівавана 5 сакавіка 2016.
* Афіцыйны сайт Хайбуллинского раёна: Ахметшин Каюм Хабибрахманович Архівавана 13 студзеня 2014.

|  |  |
| --- | --- |
| ⚙️   Тэматычныя сайты | Героі краіны |